**2.6.1.-2.7.5**

Ἀκουσίου δὲ τοῦ φόνου ἐξ ἀμφοῖν [ὑμῖν] ὁμολογου-

μένου γενέσθαι, ἐκ τῆς ἁμαρτίας, ὁποτέρου αὐτῶν ἐστίν,

[ἔτι δὲ σαφέστερον] ὁ φονεὺς <ἂν> ἐλεγχθείη. Οἵ τε γὰρ

ἁμαρτάνοντες ὧν ἂν ἐπινοήσωσί τι δρᾶσαι, οὗτοι πράκτορες

τῶν ἀκουσίων εἰσίν· οἵ τε ἑκούσιόν τι δρῶντες ἢ πάσχον-

τες, οὗτοι τῶν παθημάτων αἴτιοι γίγνονται.

Τὸ μὲν  τοίνυν μειράκιον περὶ οὐδένα οὐδὲν ἥμαρτεν. Οὔτε γὰρ

ἀπειρημένον ἀλλὰ προστεταγμένον ἐμελέτα, οὔτε ἐν

γυμναζομένοις ἀλλ' ἐν τῇ τῶν ἀκοντιζόντων τάξει ἠκόν-

τιζεν, οὔτε τοῦ σκοποῦ ἁμαρτών, εἰς τοὺς ἀφεστῶτας

ἀκοντίσας, τοῦ παιδὸς ἔτυχεν, ἀλλὰ πάντα ὀρθῶς ὡς

ἐπενόει δρῶν ἔδρασε μὲν οὐδὲν ἀκούσιον, ἔπαθε δὲ

διακωλυθεὶς τοῦ σκοποῦ τυχεῖν.